## ZÁPISNICA

**zo zasadnutia Obecného zastupiteľstva v obci Stránske**

**konaného dňa 19.03.2021**

**Prítomní:** Podľa prezenčnej listiny

**Neprítomní:** Miroslav Tomaník - ospravedlnený

Stanislav Čišecký - ospravedlnený

Miloš Chrachala - ospravedlnený

**Overovatelia:** Ing. Zuzana Tomaníková

JUDr. Lenka Gallová

Program zasadnutia:

1. **Otvorenie zasadnutia.**
2. **Určenie zapisovateľa a overovateľov zápisnice.**
3. **Kontrola uznesení OZ**
4. **Zámenná zmluva medzi Ján Hodás a Obec Stránske, ako prípad hodný osobitného zreteľa.**
5. **Darovacia zmluva medzi Ján Hodás a Obec Stránske (cesta v lokalite Záhrady v podiele 1/10).**
6. **Žiadosť o odkúpenie pozemku Emília Králová, ako prípad hodný osobitného zreteľa.**
7. **Návrh rozpočtu obce na rok 2020.**
8. **Žiadosť p. Anton Ursík ml. - prerokovanie.**
9. **Vyjadrenie obce k žiadosti p. Ján Hodás o zmenu spôsobu využitia lokality Záhrady na stavebný zámer.**
10. **Prerokovanie požiadavky ZŠ Stránske a Rady Školy pri ZŠ na akútne riešenie výmeny PC v počítačovej učebni.**
11. **Rôzne.**
12. **Záver.**

*K bodu č. 1*

*Otvorenie zasadnutia.*

Zasadnutie otvoril starosta obce, privítal prítomných poslancov, konštatoval, že OZ je uznášaniaschopné**.**

*K bodu č. 2*

*Určenie zapisovateľa a overovateľov zápisnice.*

Za zapisovateľku starosta určil Viera Majerčíková.

Overovateľov určil Ing. Zuzana Tomaníková , JUDr. Lenka Gallová.

***Uznesenie č. 10/2021***

***OZ berie na vedomie určenie zapisovateľa Viera Majerčíková a overovateľov Ing. Zuzana Tomaníková a JUDr. Lenka Gallová.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 3*

*Kontrola uznesení*

VZN o určení výšky dotácie na prevádzku MŠ,ŠK a ŠJ - schválené

Zrušenie akcie Fašiangy 2021 - zrušené

Prejednanie žiadosti Ján Hodás, prezentácia zámeru - vzaté na vedomie

Možnosť zrušenia protipovodňového fondu - pokračovať s výberom

Využitie zostatku úveru – Prima banka - použiť na úpravu toku

Návrhy termínov OZ - schválené

Rôzne: - zakúpenie rotačného zametacieho stroja

- opatrenia na zamedzenie vylievania vody – kritické úseky

- žiadosť na zlepšenie vybavenia ŠJ - neschválená

- pokuta inšpektorát ŽP – podané odvolanie

- zakúpenie rúšok FFP2 a rozdanie do domácností

**-** odkúpenie pozemku A. Ursík ml. - riešenie v budúcom OZ

- parkovanie na miestnej komunikácií - v riešení

- odstránenie bunky bývalého družstva- v riešení

***Uznesenie č. 11/2021***

***OZ berie na vedomie predloženú kontrolu uznesení z minulého zasadnutia starostom obce, žiada starostu o plnenie požiadaviek poslancov z minulého zasadnutia.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 4*

*Zámenná zmluva medzi Ján Hodás a obec Stránske, ako prípad hodný osobitného zreteľa .*

Pri posune meraní došlo k chybe pri spracovaní GP v lokalite nových domov a je nutné formou zámeny pozemkov vyriešiť prístup a napasovať cestu ponad tieto domy. Návrh je podľa prílohy – mapový podklad.

Po prerokovaní s p. Hodásom J., p. Hodás J. nesúhlasí so zámenou zmluvou, súhlasí s darovacou zmluvou na pozemok

***Uznesenie č. 12/2021***

***OZ na základe prehlásenia p. Hodása J. súhlasí s darovacou zmluvou na parcelu C-KN 1348/52 v prospech obce Stránske, v podiele 1/1.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 5*

*Darovacia zmluva medzi Ján Hodás a Obec Stránske (cesta v lokalite Záhrady v podiele 1/10)*

Na minulom zasadnutí p. Hodás navrhol, že nemá problém aj darovať podiel v pozemkoch po ktorých prechádza cesta v lokalite nových domov.

p. Hodás – záväzné rozhodnutie dám do budúceho zasadnutia OZ.

***Uznesenie č.13/2021***

***OZ na žiadosť p. Hodása J. odročuje bod č. 5 do budúceho zasadnutia OZ.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 6*

*Žiadosť o odkúpenie pozemku p. Emília Králová, parcela C-KN 1858/6 v k.ú. Stránske, ako prípad hodný osobitného zreteľa.*

Pani Králová požiadala o možnosť odkúpenia dlhodobo zabranej časti obecného pozemku, parcela C-KN 1858/6, ktorý má oplotený. Oplotenie bolo realizované na základe súhlasného stanoviska MNV Rajecké Teplice. Pri skutočnom zameraní sa prišlo na to, že časť záhradky zasahuje do obecnej parcely. Keďže obec by reálne nemohla funkčnejšie využiť tento pozemok, navrhujem odpredaj časti tohto pozemku, ako prípad hodný osobitného zreteľa. Po diskusii OZ súhlasí s predajom časti obecného pozemku, navrhlo cenu 17,50 €/m2.

***Uznesenie č. 14/2021***

***OZ schvaľuje zámer predaja pozemku, parcela CKN 1858/6 v k.ú. Stránske, podľa geometrického plánu, vypracoval Ing. Michal Šalek, v prospech p. Králová Emília, ako prípad hodný osobitného zreteľa za cenu 17,50 /m2.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 7*

*Žiadosť p. Anton Ursík ml. - prerokovanie.*

Pán Ursík A. na minulých zasadnutiach žiadal a opätovne žiada o odkúpenie časti obecného pozemku, ktorý ma oplotený a má naň uzatvorenú nájomnú zmluvu. Po diskusii OZ schvaľuje zámer predaja pozemku pre p. Anton Ursík ml. za cenu 17,50 €/m2.

***Uznesenie č. 15/2019***

***OZ schvaľuje zámer predaja pozemku v prospech p. Anton Ursík ml., ako prípad hodný osobitného zreteľa za cenu 17,50 /m2.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 8*

*Vyjadrenie obce k žiadosti p. Ján Hodás o zmenu spôsobu využitia lokality Záhrady na stavebný zámer.*

Na minulom zasadnutí p. Hodás J. dal žiadosť o schválenie zámeru využitia pozemkov v lokalite Záhrady – oproti družstvu za riekou, na výstavbu bytových domov. Pozemky vykúpil, sú v jeho vlastníctve. Pri riešení ÚPN-O Stránske bola táto plocha schválená ako športová plocha, je na Vás p. poslanci či ste za zmenu spôsobu využitia lokality Záhrady.

Na OZ sa dostavil p. Hodás Ján o 18.30 hod.

Pán Hodás predložil podklady k zámeru. Poslancom predložil predbežnú víziu, ako bude zámer vyzerať a spýtal sa poslancov OZ, či majú na neho ohľadom zámeru otázky na zodpovedanie.

starosta - k tomuto potrebujeme, aby bola zmena územného plánu.

p.Kultanová

- k parku a keď tam bude 82 bytov, treba do budúcna riešiť aj kapacity školy škôlky.

p. Škorvánková - bude tam aj výsadba stromov?

p. Hodás - bude zeleň, výsadba.

JUDr. Gallová

- potok pri dažďoch nebude robiť problémy?

p. Hodás - most sa bude robiť na 100 ročnú vodu.

Ing. Tomaníková – pokiaľ bude zabezpečené, aby mohli ostatní občania obce prechádzať cez most k ostatným pozemkom, alebo na kopec Diel, tak ja nemám žiadne námietky, pretože to bude prínos pre obec.

JUDr. Gallová -ako chcete zabezpečiť, aby sa občania obce Stránske dostali tadiaľ.

p. Hodás - nie je problém, aby som obci daroval podiel v ceste.

***Uznesenie č. 16/2021***

***OZ súhlasí so žiadosťou p. Hodás Ján o zmenu spôsobu využitia lokality Záhrady na stavebný zámer. Uvedený zámer musí byť riešený zmenou ÚPN-O Stránske, náklady spojené so zmenou ÚPN-O Stránske bude hradiť p. Hodás Ján,***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 9*

*Prerokovanie požiadavky ZŠ Stránske a Rady školy pri ZŠ na akútne riešenie výmeny PC v počítačovej učebni.*

Na zasadnutie Rady školy vznikla požiadavka zo strany učiteľského zboru, na obmenu doterajšieho stavu počítačovej učebne a to hlavne z dôvodu nefunkčnosti viacerých zastaralých počítačov. Je nutné vymeniť 10 ks PC vrátane softvéru a monitorov. Boli spravené dve ponuky od rôznych firiem, najnižšia cena je v sume 5480€ (počítač + monitor + programy). Časť týchto financií by mal znášať aj zriaďovateľ a to cca vo výške 2000€ a časť by išla z prevádzkových prostriedkov ZŠ a zvyšok by sa doplatil z 2%.

Ing. Tomaníková Z. - navrhujem, aby bolo spracovaných viac ponúk. Cena sa mi zdá vysoká

***Uznesenie č. 17/2021***

***OZ odročuje bod č. 9, navrhuje aby bolo spracovaných viac cenových ponúk a bude vybraná najnižšia ponuka.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

*K bodu č. 10*

*Rôzne*

Starosta:

- učtovníčka p. Kolárová predložila úpravu rozpočtu, jedná sa o dotáciu na stravu ŠJ, dotácia na SODB a dotácia na testovanie COVID-19.

Poslanci nemali pripomienky.

***Uznesenie č. 18/2021***

***OZ schvaľuje úpravu rozpočtu, podľa predlohy .***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

- učtovníčka p. Kolárová predložila rozpočtové opatrenie č. 1 zo dňa 22.02.2021. Poslanci nemali pripomienky.

***Uznesenie č. 19/2021***

***OZ berie na vedomie predložené rozpočtové opatrenie č. 1 zo dňa 22.02.2021, podľa predlohy.***

**Hlasovanie: Za - 4** ( Škorvánková Jana, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

p. Hodás Ján

- už v minulosti som mal záujem odkúpiť obecné pozemky – Skotňa. Chcem sa spýtať, cesta ktorá sa tam plánuje má byť zokruhovaná a  má byť jednosmerka? Mám pre obec návrh odkúpim od obce pozemky na Skotni s tým, že časť bude vynechaná na cestu a táto časť bude obecná, za pozemky zaplatím cenu 15,00€/m2 s tým, že 50% bude uhradených pri podpise zmluvy, ďalších 50% bude ako výdavok na vybudovanie cesty. Budú oslovené firmy na predloženie cenových ponúk.

OZ navrhuje p. Hodásovi predložiť návrh aj s predpokladanými nákladmi na vybudovanie cesty písomne. Po jeho písomnom predložení bude návrh prejednaný na schôdzi OZ

p. Kultanová - k úprave ihriska pri ZŠ. Na rade školy bol predložený projekt, ktorý vypracovala p. arch., Bolibruchová, jedná sa o úpravu ihriska a okolia ZŠ a MŠ, nákup preliezačiek a hojdačiek. Boli oslovené viaceré firmy z ktorých sme vybrali najnižšiu ponuku.

Nikto z prítomných nemal ďalšie pripomienky. OZ sa skončilo

***Uznesenie č. 20/2021***

***OZ berie na vedomie pripomienky vznesené v rôznom, žiada starostu riešiť tieto pripomienky***

**Hlasovanie: Za - 4** ( Škorvánková Jna, JUDr. Lenka Gallová, Zuzana Kultanová,

Ing. Zuzana Tomaníková)

**Proti - 0**

**Zdržal sa - 0**

Stránske dňa: 19.03.2021

*Jaroslav Mitaš*

*starosta obce*

Zapísala: Viera MAJERČÍKOVÁ ..............................................

Overovatelia: Ing. Zuzana Tomaníková ..............................................

JUDr. Lenka Gallová ..............................................